Gorilla i terapi for kjønnsdiskriminerende oppførsel
Patrick skal både ha bitt og slått hunngoriallaer og oppført seg ufint. Dermed følger Patrick i fotsporene til sin kamerat Jabari. På bildet lenger ned i saken ser du de to da femårige goriallaene Jabari og Patrick. De var unge og søte da, men begge vokste opp og ble problemgorillaer. Jabari ble skutt av politiet da han rømte, og nå er Patrick midlertidig bortvist fra parken. Det er ABC News som forteller historien under tittelen «Dallas Zoo gorilla må gå i terapi for kjønnsdiskriminerende adferd». Patrick oppfører seg normalt mot mennesker, men mot hunngorillaer er han agressiv. Patrick, som nå er blitt 23 år, er overflyttet til en dyrepark i South Carolina for å få behandling. Denne dyreparken er kjent for å kunne behandle gorillaer med adferdsproblemer. Han er født i en dyrepark i New York og ble flyttet til Dallas som femåring.Der må han inntil videre leve et ungkarsliv. - Det er ikke slik at vi ikke har prøvd å sosialisere ham. Han har vært her i 18 år, sier Laurie Holloway til Reuters. De har plassert Patrick sammen med både hanner og hunner av hans art, men Patrick har bitt og slått og vært aggressiv. Han var mer sosial så lenge kameraten Jabari levde. Men Jabari rømte i 2004, skadet flere personer under flukten og ble skutt av politiet. Etter det ble Patrick mer og mer aggressiv. Og nå må han i terapi.
Gorillaen Patrick må flyttes fra dyreparken i Dallas for å gå i terapi for kjønnsdiskriminerdene oppførsel!